રાજકીય પક્ષોએ દેશની પ્રજાનાં સર્વગ્રાહી કલ્યાણ અને વિશાળ હિતમાં કામ કરવું જોઇએ. તેના બદલે આજકાલ આપણે જોઇ રહ્યા છીએ કે તમામ રાજકીય પક્ષો કે પછી કોંગ્રેસ કે ભાજપ, ડાબેરીઓ હોય કે બસપા, રાજદ હોય કે જનતાદળ યુ તમામ પક્ષો દેશની ગંભીર અને સળગતી સમસ્યાઓથી લોકોનું ધ્યાન અન્યત્ર વાળવા માટે રોજબરોજ અને છાશવારે કોઇને કોઇ નવા મુદ્દાઓ ઊભા કરીને એટલે કે તેને વધુ પડતા ઉછાળી-ચગાવીને કોઇને કોઇ પ્રકારનો નવો વિવાદ છેડવાની એક પણ તક જતી કરતા નથી. તમામ રાજકીય પક્ષોની આ પ્રકારની રાજનીતિ માત્ર દેશ માટે જ નહીં પરંતુ દેશની પ્રજા માટે પણ વિઘાતક પુરવાર થશે અને પાઘડીનો વળ છેડે એમ સરવાળે દેશને જ સુધારી ન શકાય એટલી હદે નુકસાન થશે એ વાત રાજકીય પક્ષોએ ભૂલવી જોઇએ નહીં